TEXNIK TOPSHIRIQ (TENDER HUJJATLARI)


Protokol sovg‘alarini xarid qilish va yetkazib berish bo‘yicha

Buyurtmachi: O‘zbekiston Respublikasi Investitsiyalar, sanoat va savdo vazirligi

Tadbir: Oʻzbekiston Respublikasi va Rossiya Federatsiyasi oʻrtasidagi hamkorlik boʻyicha hukumatlararo komissiyaning 27-yigʻilishida, shuningdek Oʻzbekiston Respublikasi va Rossiya Federatsiyasi hududlari kengashining III yigʻilishida ishtirok etayotgan delegatsiyalarga transport xizmatlari koʻrsatish boʻyicha.  5-7-oktabr 2026-yil.

Xizmat ko‘rsatish shakli: Protokol sovg‘alarini tayyorlash, qadoqlash va yetkazib berish

Yetkazib berish manzili: Toshkent shahri

1. UMUMIY TALABLAR

Mazkur texnik topshiriq doirasida rasmiy uchrashuvlar va protokol tadbirlari uchun mo‘ljallangan sovg‘alarni xarid qilish, tayyorlash, qadoqlash hamda Buyurtmachiga yetkazib berish nazarda tutiladi.

Sovg‘alar yuqori sifatli, vakillik darajasiga mos, estetik jihatdan jozibador va rasmiy tadbirlarda taqdim etish uchun maqbul ko‘rinishda bo‘lishi lozim.

Yetkazib beriladigan mahsulotlar yangi, foydalanilmagan, nuqsonsiz va amaldagi sifat standartlariga muvofiq bo‘lishi shart.

2. SOVG‘ALAR TARKIBI VA MIQDORI

2.1. Quritilgan mevalar to‘plami

Miqdori: 10 ta to‘plam.

Har bir to‘plam tarkibida yuqori sifatli quritilgan mevalar assortimenti bo‘lishi lozim.

Talablar:

• quritilgan mevalar yangi va sifatli bo‘lishi;
• mahsulotlarda tashqi nuqsonlar, mog‘or yoki begona hid bo‘lmasligi;
• assortiment tarkibi Buyurtmachi bilan oldindan kelishilishi;
• mahsulotlar estetik va sovg‘abop qadoqda taqdim etilishi;
• qadoq mustahkam, toza va vakillik darajasiga mos bo‘lishi;
• zarur hollarda mahsulot tarkibi va yaroqlilik muddati ko‘rsatilgan yorliq mavjud bo‘lishi lozim.

2.2. Farfor serviz

Miqdori: 5 dona to‘plam.

Farfor serviz yuqori sifatli, nafis dizaynga ega va rasmiy protokol sovg‘asi sifatida taqdim etishga mos bo‘lishi lozim.

Talablar:

• serviz yangi va foydalanilmagan bo‘lishi;
• farfor sifati yuqori darajada bo‘lishi;
• buyumlarda yoriq, siniq, darz, dog‘ yoki boshqa ishlab chiqarish nuqsonlari bo‘lmasligi;
• dizayni klassik yoki zamonaviy klassik uslubda, vakillik darajasiga mos bo‘lishi;
• serviz to‘liq va ishlab chiqaruvchi tomonidan belgilangan standart komplektatsiyada bo‘lishi;
• mahsulot mustahkam va estetik sovg‘a qadoqlarida taqdim etilishi lozim.

3. QADOQLASH VA YETKAZIB BERISH TALABLARI

Barcha sovg‘alar alohida, sifatli va estetik qadoqlangan holda yetkazib berilishi lozim.

Qadoqlash rasmiy protokol tadbirlarida sovg‘alarni bevosita taqdim etish imkonini beradigan darajada bo‘lishi kerak.

Yetkazib berish jarayonida mahsulotlarning tashqi ko‘rinishi, butligi va sifati saqlanishi ta’minlanishi lozim.

Mahsulotlarni Buyurtmachiga yetkazib berish sanasi va vaqti Buyurtmachi bilan oldindan kelishiladi.

4. SIFAT VA QABUL QILISH TALABLARI

Yetkazib beriladigan barcha mahsulotlar Buyurtmachining talablariga muvofiq bo‘lishi lozim.

Mahsulotlar Buyurtmachi tomonidan miqdori, butligi, tashqi ko‘rinishi va sifati bo‘yicha qabul qilinadi.

Aniqlangan nuqsonli yoki texnik topshiriq talablariga javob bermaydigan mahsulotlar Yetkazib beruvchi tomonidan o‘z hisobidan almashtirilishi lozim.

Yetkazib beruvchi sovg‘alarni belgilangan muddatda, to‘liq komplektatsiyada va shikastlanmagan holda yetkazib berishni ta’minlaydi.

Umumiy summa: 45 000 000 so`m

Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

